Държавен вестник, бр. 20, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  20
7. „Общи условия“ означава „International 
Bank for Reconstruction and Development General 
Conditions for Loans“ („Общите условия за заеми 
на Международната банка за възстановяване 
и развитие“) от 1 юли 2005 г. (с измененията 
към 12 февруари 2008 г.).
8. „РППЗ“ означава Рамковата политика 
за придобиване на земи, удовлетворителна за 
Банката, изготвена и одобрена от Заемопо­
лучателя на 24 март 2009 г., която определя 
приложимите принципи, правила и процедури 
за придобиването на земи по Проекта и коя­
то е посочена в раздел I.В.3 и раздел I.A.4 от 
приложение 2 на това Споразумение.
9. „Генерален план“ означава общ инвести­
ционен план, изготвен на регионално равнище 
или за даден град, който включва диагностика 
на текущото състояние, диагностика на практи­
ките на стопанско управление, общи критерии 
на планиране както на водоснабдяването, така 
и на канализацията, оценка на потребността от 
водоснабдяване и изискванията към канализа­
цията, определяне и очертаване на възможни 
технически решения за водоснабдяването и 
канализацията, сравняване на алтернативни 
решения, средносрочни и дългосрочни инвес­
тиционни програми.
10. „МРРБ“ означава Министерството на 
регионалното развитие и благоустройство на За­
емополучателя или негов/и правоприемник/ци.
11. „Общини“ означава общините съгласно 
определението в националното законодателство 
на Заемополучателя, които ще бъдат бенефици­
енти на Генералните планове, които ще бъдат 
разработени съгласно част Б на Проекта.
12. „Оператори“ означава всяка институция, 
специализирана в управлението, експлоата­
цията и поддръжката на язовирната стена и/
или пречиствателната станция за питейна вода 
съгласно Закона за водите на Заемополучателя.
13. „ЗИП“ означава Звеното за изпълнението 
на проекта, учредено в рамките на МРРБ с Ре­
шение на министъра на регионалното развитие 
и благоустройството № РД-02-14-383 от 18 март 
2009 г., което ще отговаря за изпълнението и 
управлението на Проекта.
14. „ОРП“ означава Оперативното ръко­
водство (наръчник) на проекта, одобрено от 
Заемополучателя с Решение на Министерството 
на регионалното развитие и благоустройството 
от 20 октомври 2009 г. и посочено в точка 
I.A.2 от приложение 2 на това Споразумение, 
което описва процедурите за изпълнението на 
Проекта в съответствие с разпоредбите на това 
Споразумение и с националната нормативна 
база на Заемополучателя, включително, наред 
с всичко останало: (i) процедурите, свързани 
с организацията на администрацията, възла­
гането на поръчки, счетоводството, финан­
совото управление, мониторинга и оценката; 
и (ii)  образци на годишни отчети, заедно с 
неговите актуални изменения, извършвани със 
съгласието на Банката.
15. „Указания за възлагане на поръчки“ 
означава „Guidelines: Procurement under IBRD 
Loans and IDA Credits“ („Указания: Възлагане 
на поръчки по заеми от МБВР и кредити от 
MAP“), публикувани от Банката през май 2004 г. 
и преработени през октомври 2006 г.
16. „План за възлагане на поръчки“ означава 
планът за възлагане на поръчки на Заемопо­
лучателя по Проекта от 14 октомври 2009 г., 
посочен в точка 1.16 от Указанията за възла­
гане на поръчки и точка 1.24 от Указанията 
за консултантите, заедно с неговите актуални 
изменения в съответствие с разпоредбите на 
така посочените точки.
17. „В и К системи“ означава регионалната 
и местната инфраструктура на водоснабдяване 
и канализация на Заемополучателя („Водоснаб­
дяване и канализация“).
18. „Закон за водите“ означава Законът 
за водите на Заемополучателя, обнародван в 
„Държавен вестник“, бр. 67 от 27 юли 1999 г., 
в сила от 28 януари 2000 г., заедно с измене­
нията към него.
2606
ОБЩИ УСЛОВИЯ ЗА ЗАЕМИ
от 1 юли 2005 г.
(с промените, въведени до 12 февруари 2008 г.)
Член I 
Встъпителни разпоредби
Раздел 1.01. Приложимост на Общите условия
Настоящите Общи условия излагат известни 
уговорки и изисквания, които са общопри­
ложими към Заемните споразумения и към 
всички други Юридически споразумения. Те 
са приложими в степента, която е предвидена 
в съответното Юридическо споразумение. Ако 
Заемното споразумение е между страна членка 
и Банката, споменаването на термините „Га­
рант“ и „Гаранционно споразумение“ в насто­
ящите Общи условия трябва да се игнорира. 
Ако между Банката и Изпълнителя на проекта 
няма Проектно споразумение, споменаване­
то на термините „Изпълнител на проекта“ и 
„Проектно споразумение“ в настоящите Общи 
условия трябва да се игнорира. 
Раздел 1.02. Несъвместимост с Юридически 
споразумения 
Ако каквато и да е разпоредба на някое 
Юридическо споразумение е несъвместима с 
разпоредба на настоящите Общи условия, при­
оритет ще има разпоредбата на Юридическото 
споразумение.